Preĝejo Sankta Jozefo (Erfurto)

La Preĝejo Sankta Jozefo (germane: Josefskirche) estas katolika paroĥa preĝejo en Erfurto, Germanujo, en la kvartalo Ilversgehofen (adreso Bogenstraße 4).

Kun la industriisto en la 19-a jarcento, la vilaĝo Ilversgehofen iĝis laborista kvartalo kun kreskanta enloĝantaro. Post fondo de kirkstariga societo (1887) oni metis la fundamentan ŝtonon tie en 1893. Post unu jaro da konstruado kirko pretis por konsekro kiu efektiviĝis en junio 1894. Nur en 1911 la vilaĝo Ilversgehofen fariĝis kvartalo erfurta. En 1920 malfermiĝis infanĝardeno (komence je la iom pli fora placo Rosa-Luxemburg-Platz). Restaŭradoj profundaj estis en 1994 okaze de la 100-a datreveno de la konsekro.

En julio 2012, kiam estis aliaranĝitaj la diocezaj strukturoj, oni refondis la Jozefan Komunumon kiel  grandparoĥon respondecantan ankaŭ por Gispersleben (Antonio-kirko), Stotternheim (Mario-kirko), Witterda (Marteno-kirko) kaj Gebesee (Preĝejo Sankta familio). Sume tempas pri 3500 fideluloj.

En 1973 la firmao Schönefeld el Stadtilm konstruis ene novan orgenon kun 11 registroj. Ĝi estis reparita en 2020 fare de firmao Hey Orgelbau kun plibonigoj registraj kaj alistarigo ene de la kirko. La rezulto de tio estas ege kontentiga.Hey-projektoj orgenkonstruaj (junio 2021) 
 Eksteraj ligiloj 

 Hejmpaĝo de la infanĝardeno eklezia.
 Hejmpaĝo de la komunumo paroĥa.
Notoj

Jozefo
Erfurto